CELEX: 32021R0571
Language: sk
Date: 2021-01-20 00:00:00
Title: Delegované nariadenie Komisie (EÚ) 2021/571 z 20. januára 2021, ktorým sa mení príloha k nariadeniu Európskeho parlamentu a Rady (EÚ) č. 609/2013, pokiaľ ide o zoznam látok, ktoré sa môžu pridávať do počiatočnej dojčenskej výživy a následnej dojčenskej výživy, detských potravín a potravín spracovaných na báze obilnín (Text s významom pre EHP)

8.4.2021   
               
               
                  SK
               
               
                  Úradný vestník Európskej únie
               
               
                  L 120/1
               
            
         DELEGOVANÉ NARIADENIE KOMISIE (EÚ) 2021/571
         z 20. januára 2021,
         ktorým sa mení príloha k nariadeniu Európskeho parlamentu a Rady (EÚ) č. 609/2013, pokiaľ ide o zoznam látok, ktoré sa môžu pridávať do počiatočnej dojčenskej výživy a následnej dojčenskej výživy, detských potravín a potravín spracovaných na báze obilnín
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 609/2013 z 12. júna 2013 o potravinách určených pre dojčatá a malé deti, potravinách na osobitné lekárske účely a o celkovej náhrade stravy na účely regulácie hmotnosti a ktorým sa zrušuje smernica Rady 92/52/EHS, smernica Komisie 96/8/ES, 1999/21/ES, 2006/125/ES a 2006/141/ES, smernica Európskeho parlamentu a Rady 2009/39/ES a nariadenie Komisie (ES) č. 41/2009 a (ES) č. 953/2009 (1), a najmä na jeho článok 16,
         keďže:
         
                     (1)
                  
                  
                     V prílohe k nariadeniu (EÚ) č. 609/2013 sa stanovuje zoznam Únie obsahujúci látky, ktoré sa môžu pridávať do jednej alebo viacerých z kategórií potravín uvedených v článku 1 ods. 1 uvedeného nariadenia.
                  
               
                     (2)
                  
                  
                     V prílohe k nariadeniu (EÚ) č. 609/2013 sa v súčasnosti povoľuje pridávanie L-metylfolátu vápenatého ako zdroja folátu do potravín na osobitné lekárske účely a do celkovej náhrady stravy na účely regulácie hmotnosti.
                  
               
                     (3)
                  
                  
                     V nadväznosti na žiadosť, aby používanie L-metylfolátu vápenatého ako zdroja folátu bolo povolené aj v prípade počiatočnej dojčenskej výživy, následnej dojčenskej výživy, potravín spracovaných na báze obilnín a detských potravín, a to v množstve potrebnom na splnenie požiadaviek na zloženie pre folát stanovených v právnych predpisoch Únie týkajúcich sa týchto potravín, Komisia požiadala Európsky úrad pre bezpečnosť potravín (ďalej len „úrad“) o poskytnutie stanoviska k bezpečnosti a biologickej dostupnosti tejto látky po pridaní do príslušných potravín. Úrad vo svojom stanovisku z 27. novembra 2019 (2) dospel k záveru, že L-metylfolát vápenatý je zdrojom, z ktorého je folát biologicky dostupný, a že pri navrhovaných spôsoboch použitia a v prípustnom množstve je bezpečný pre cieľovú populáciu, ktorú tvoria dojčatá (< 12 mesiacov) a malé deti (12 – < 36 mesiacov).
                  
               
                     (4)
                  
                  
                     Komisia sa domnieva, že na základe stanoviska úradu možno odôvodnene konštatovať, že L-metylfolát vápenatý nepredstavuje ako zdroj folátu bezpečnostné riziko, keď sa používa v počiatočnej dojčenskej výžive, následnej dojčenskej výžive, potravinách spracovaných na báze obilnín a detských potravinách v požadovanom množstve. Preto by sa L-metylfolát vápenatý mal zaradiť do zoznamu uvedeného v prílohe k nariadeniu (EÚ) č. 609/2013 ako zdroj folátu v uvedených kategóriách potravín.
                  
               
                     (5)
                  
                  
                     Nariadenie (EÚ) č. 609/2013 by sa preto malo zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Príloha k nariadeniu (EÚ) č. 609/2013 sa mení v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 20. januára 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 181, 29.6.2013, s. 35.
         
            (2)  Pracovná skupina EFSA NDA, vedecké stanovisko týkajúce sa L-metylfolátu vápenatého ako zdroja folátu, ktorý sa pridáva na výživové účely do počiatočnej dojčenskej výživy a následnej dojčenskej výživy, detských potravín a potravín spracovaných na báze obilnín, Vestník EFSA (EFSA Journal) doi: 10.2903/j.efsa.2020,5947.
      
      
         
            PRÍLOHA
            Príloha k nariadeniu (EÚ) č. 609/2013 sa mení takto:
            
                        a)
                     
                     
                        Pri látke „Folát“ sa zápis „L- metylfolát vápenatý“ nahrádza takto:
                        
                                    „L-metylfolát vápenatý
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X“